Publication: Magyar Közlöny
Issue: MK-1998-44 (Year: 1998, Number: 44)
Era: 1990-2004
Section: 6/1997. (IV. 22.) KHVM rendelet (a továbbiakban: R.)
Paragraph Index: 172

2. § Az R. 8. §-a előtti alcím, valamint a (6) és (7) bekezdése helyébe a következő alcím és rendelkezések lépnek: „Területre szóló, telephely nélküli frekvenciakijelölésű földi, továbbá közcélú belvízi és légiforgalmi mozgószolgálati hálózatok frekvenciadíja” „(6) A kizárólag mozgó állomásokat tartalmazó, illetőleg a helyhez kötött állomások ellátási területén kívül is működő mozgó állomásokat tartalmazó hálózatok után kizárólagos frekvenciahasználat esetében a frekvencialekötési díj a 3. számú melléklet 1. táblázata szerint megállapított díj 50%-a, a frekvenciahasználati díj mobil állomásonként 20 000 Ft/hó. Közös frekvenciahasználat esetében frekvencialekötési díjat nem kell fizetni, a frekvenciahasználat díja állomásonként 1000 Ft/hó. A tartalék állomások után frekvenciahasználati díjat nem kell fizetni.

Source: https://magyarkozlony.hu/hivatalos-lapok/59acd5c40abdb14e98978a4352e6a33475747d4a/dokumentumok/13a8437aa9f3dfeda1cbc1333ade06256942c2fe/letoltes